Vrbické pleso

Vrbické pleso je ľadovcové pleso a najväčšie prirodzené jazero v Nízkych Tatrách. Leží vo výške 1 113 m n. m. v hornej západnej časti Demänovskej doliny. Zaberá plochu 0,69 ha, má maximálnu hĺbku 8 m, dĺžku 115 m a šírku 62 m. Je to morénové jazero, ktoré vzniklo po ústupe ľadovca zo severných svahov Chopka a Derešov. Z jazera vyteká Otupnianka a pre zabezpečenie stálej výšky hladiny, boli upravené hrádze. Na brehoch jazera sa nachádzajú objekty rekreačného strediska Jasná a od okrajov postupne zarastá vegetáciou. Ochrana územia Od roku 1975 je národnou prírodnou pamiatkou. Chránené územie má ochranné pásmo o výmere 24,71 ha. Je tvorené najmä porastami smreka s vtrúsenou jarabinou vtáčou. Na okraji plesa sa nachádzajú plôšky rašelinísk s kopčekmi tvorenými najmä druhmi rašelinníkov, ploníkom obyčajným, brusnicou čučoriedkovou, rosičkou okrúhlolistou. Okolie Vrbického plesa je dobre sprístupnené turistickými chodníkmi. Referencie Iné projekty Commons ponúka multimediálne súbory na tému Vrbické pleso